બીજી તરફ રશિયાઅે અેવી ચેતવણી આપી છે કે આઈઅેસ સાથે સંકળાયેલા ૧૦ સિરિયાઈ આતંકવાદી થાઈલેન્ડમાં પ્રવેશી ચુક્યા છે. તેમનાં નિશાન પર રશિયન નાગરિકો અને તેની સાથે સંકળાયેલી સંસ્થાઓ છે. રશિયાઅે વધુમાં જણાવ્યું છે કે ગત ૧૫ થી ૩૧ ઓકટોબર વચ્ચે થાઈલેન્ડમાં ૧૦ સિરિયાઈ આતંકવાદી પ્રવેશી ચુકયા છે. આ આતંકવાદીઓ અલગ અલગ રીતે પ્રવેશ્યા છે. જેમાં ચાર લોકો પટ્ટાયા, બે ફુકેટ, બે બેંગકોક અને બે અન્ય અજાણ્યા સ્થળે પ્રવેશ્યા છે. થાઈલેન્ડની વિશેષ શાખા તરફથી સુરક્ષા અેજન્સીઓને મોકલવામાં આવેલો ખાનગી પત્ર સોશિયલ મીડિયામાં લીક થઈ ગયા બાદ આ માહિતી બહાર આવી છે. અત્રે ઉલ્લેખનીય છે કે નાતાલ અને નવા વર્ષની રજાઓ મનાવવા રશિયા સહિત અન્ય દેશોના પર્યટકો થાઈલેન્ડ જતા હોય છે.